# Belfast News Letter

### Wikipedia

Belfast News Letter (virallinen nimi; lehden etusivulla lukee vain The News Letter) on Pohjois-Irlannin tunnetuin ja merkittävin sanomalehti. Se edustaa lähinnä maltillisten unionistien (protestanttien valtavirran) näkemyksiä, ja sen tärkeimmät kilpailijat ovat konservatiivinen unionistinen Belfast Telegraph sekä katolisten mielipiteitä heijasteleva Irish News.

Belfast News Letter on perustettu jo vuonna 1737, ja lehti pitää itseään Yhdistyneen kuningaskunnan vanhimpana yhä ilmestyvänä sanomalehtenä. Lehti julkaisi myös ensimmäisenä Euroopassa Yhdysvaltain itsenäisyysjulistuksen vuonna 1776: kyseessä oli yksi historian ensimmäisiä tutkivan journalismin keinoin hankittuja sensaatiojuttuja, sillä lehden toimittaja onnistui hankkimaan kopion julistuksesta hiipimällä Amerikasta saapuneeseen laivaan, joka oli matkalla Englantiin, mutta joutui merihädän vuoksi keskeyttämään matkan Londonderryn satamaan.

Haettu osoitteesta http://fi.wikipedia.org../../../b/e/l/Belfast_News_Letter_5f41.html

Luokat: Pohjois-Irlanti | Yhdistyneen kuningaskunnan sanomalehdet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English